《闰秋十二夜宿胜力寺看月 其一》
明代·凌义渠

万岭遥将合，诸天此独尊。孤光艰一吐，石壁限朝昏。

影动藏何鸟，声来听似猿。久居僧梦坦，并不设篱樊。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。